ทอม ครูซ

ทอมัส ครูซ เมบอเธอร์ที่ 4  ( Thomas Cruise Mapother IV) เกิดวันที่ 3 กรกฎาคม พ.ศ. 2505 ที่ซีราคิวส์ รัฐนิวยอร์ก จบการศึกษามัธยมปลาย จากเกลนไรดจ์ เคยแต่งงานกับนักแสดงชาวอเมริกัน มีมี โรเจอร์ส จากนั้นหย่ากัน ก่อนที่จะแต่งงานใหม่กับนักแสดงชาวออสเตรเลีย นิโคล คิดแมน ในปี 2533 และเลิกรากันในปี 2544 ต่อมาได้แต่งงานและมีลูกสาวกับเคที โฮล์มส ชื่อซูรี เกิดเมื่อ 18 เมษายน พ.ศ. 2549 ในแซนตามอนิกา รัฐแคลิฟอร์เนีย ก่อนที่จะทั้งคู่จะปิดฉากความรัก 6 ปีเต็ม ในเดือนมิถุนายน 2555 และเขารับบทเป็นตัวละคร อีธาน ฮันต์ ในภาพยนตร์เรื่อง อิมพอสซิเบิ้ล
ตอนที่ทอมอายุ 12 ปี แม่ของทอมตัดสินใจพาทอมและลูกสาวทั้งสามคนหนีพ่อของทอมไป เนื่องจากเธอและลูกถูกทำร้ายร่างกายมาอย่างยาวนาน โดยย้ายกลับไปอยู่สหรัฐอเมริกา ทอมต้องเปลี่ยนโรงเรียนในที่ต่าง ๆ มากถึง 15 แห่ง จนกระทั่งจบการศึกษามัธยมปลายจากเกลนไรดจ์ในรัฐนิวเจอร์ซีย์ เขามีความใฝ่ฝันอยากเป็นนักร้อง แต่เมื่อได้รับบาดเจ็บที่หัวเข่า จึงหันมาเรียนการแสดง
ในปี 2524 ทอมมาที่ลอสแอนเจลิสที่เขาพบพอลลา วากเนอร์ จากครีเอทีฟอาร์ทิสต์เอเจนซี ซึ่งเป็นคนที่นำเขาเข้ามาสู่วงการภาพยนตร์ โดยทอมได้รับบทที่ไม่โดดเด่นมากเรื่องแรกในเรื่อง Endless Love (2524) จากนั้นก็มีผลงานแสดงอย่าง Risky Business (2526), All the Right Moves (2526), Legend (2528)
ทอม มาแจ้งเกิดเต็มตัวในเรื่อง Top Gun (2529) ภาพยนตร์เรื่องนี้ทำรายได้ 356.8 ล้านเหรียญสหรัฐทั่วโลก ตามด้วย The Color of Money (2529) , Rain Man (2531), Cocktail (2531), Born on the Fourth of July (2532), Days of Thunder (2533), Far and Away (2535), A Few Good Men (2535), The Firm (2536), Interview With The Vampire (2537), Mission: Impossible (2539) และ Jerry Maguire (2539) และยังมีผลงานอย่างเรื่อง The Last Samurai (2546), Collateral (2547) ของไมเคิล แมนน์ ประกบคู่กับเจมี ฟ็อกซ์ นอกจากนั้นยังแสดงภาพยนตร์กำกับโดยสตีเวน สปีลเบิร์ก กับภาพยนตร์ไซไฟเรื่อง War of the Worlds (2548)
== ผลงาน ==
วุ่นรักไม่รู้จบ
แท็ปส์ ตบเท้าปฏิวัติ
ดิ เอ้าท์ไซเดอร์ แก๊งทรนง
ลองรักสักนิดจะติดใจ
บริษัทรักไม่จำกัด
บ้าอเมริกันฟุตบอล
ตำนานรักล้างคำสาป
ท็อปกัน ฟ้าเหนือฟ้า
เซียนสอนเซียน
ค๊อกเทล หนุ่มรินรัก
เรนแมน
เกิดวันที่ 4 กรกฎาคม
ซิ่งสายฟ้า
ไกลเพียงใดก็จะไปให้ถึงฝัน
เทพบุตรเกียรติยศ
องค์กรซ่อนเงื่อน
เทพบุตรแวมไพร์ หัวใจรักไม่มีวันตาย
ฝ่าปฏิบัติการสะท้านโลก
เจอร์รี่ แม็คไกวร์ เทพบุตรรักติดดิน
พิษราคะ
เทพบุตรแม็กโนเลีย
ฝ่าปฏิบัติการสะท้านโลก 2
วานิลลา สกาย ปมรัก ปมมรณะ
หน่วยสกัดอาชญากรรมล่าอนาคต
มหาบุรุษซามูไร
สกัดแผนฆ่า ล่าอำมหิต
วอร์ ออฟ เดอะ เวิลด์ส อภิมหาสงครามล้างโลก
 มิชชั่นอิมพอสซิเบิ้ล
ปมซ่อนเร้นโลกสะพรึง
ดาราประจัญบาน ท.ทหารจำเป็น
ยุทธการดับจอมอหังการ์อินทรีเหล็ก
โคตรคนพยัคฆ์ร้ายกับหวานใจมหาประลัย
อิมพอสซิเบิ้ล ปฏิบัติการไร้เงา
ร็อคเขย่ายุค รักเขย่าโลก
ยอดคนสืบระห่ำ
อุบัติการณ์โลกลืม
ซูเปอร์นักรบดับทัพอสูร
อิมพอสซิเบิ้ล ปฏิบัติการรัฐอำพราง
ยอดคนสืบระห่ำ 2
เดอะ มัมมี่
อเมริกัน เมด
อิมพอสซิเบิ้ล ฟอลล์เอาท์
 มาเวอริค
มิชชั่น:อิมพอสซิเบิ้ล ล่าพิกัดมรณะ
== รางวัลที่ได้รับ ==
รางวัลลูกโลกทองคำ
Best Actor - Motion Picture Drama
* 1989 Born on the Fourth of July
Best Actor - Motion Picture Musical or Comedy
* 1996 เจอร์รี่ แม็คไกวร์ เทพบุตรรักติดดิน
Best Supporting Actor - Motion Picture
* 1999 เทพบุตรแม็กโนเลีย
== อ้างอิง ==
== แหล่งข้อมูลอื่น ==
ทอม ครู๊ซ (Tom Cruise)  movieseer.com
ทอม ครูซ เลิก เพเนโลพี
นักแสดงอเมริกัน
ชาวอเมริกันเชื้อสายเยอรมัน
ชาวอเมริกันเชื้อสายอังกฤษ
ชาวอเมริกันเชื้อสายไอริช
ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
บุคคลที่นับถือลัทธิไซแอนโทโลจี
บุคคลที่เคยนับถือศาสนาคริสต์
บุคคลจากออตตาวา
บุคคลจากซีราคิวส์